C. VEDEN LAATU

1. 31983 L 0513: Neuvoston direktiivi 83/513/ETY, annettu 26 päivänä syyskuuta 1983, kadmiumpäästöjen raja-arvoista ja laatutavoitteista (EYVL L 291, 24.10.1983, s. 1), sellaisena kuin se on viimeksi muutettuna seuraavalla:

- 31991 L 0692: neuvoston direktiivi 91/692/ETY, annettu 23.12.1991 (EYVL L 377, 31.12.1991, s. 48).

Poiketen siitä, mitä direktiivin 83/513/ETY 3 artiklassa ja liitteessä I säädetään, tiettyjen yhteisön vesiympäristöön päästettyjen vaarallisten aineiden aiheuttamasta pilaantumisesta annetun neuvoston direktiivin 76/464/ETY [6] 1 artiklassa tarkoitettuihin vesiin tapahtuvien kadmiumpäästöjen raja-arvoja ei sovelleta Maltassa ennen 31 päivää joulukuuta 2004 Ras il-Ħobżin purkupaikan osalta, ennen 31 päivää joulukuuta 2006 Iċ-Ċumnijan purkupaikan osalta ja ennen 31 päivää maaliskuuta 2007 Wied Għammieqin purkupaikan osalta.

2. 31986 L 0280: Neuvoston direktiivi 86/280/ETY, annettu 12 päivänä kesäkuuta 1986, direktiivin 76/464/ETY liitteen luetteloon I sisältyvien tiettyjen vaarallisten aineiden päästöjen raja-arvoista ja laatutavoitteista (EYVL L 181, 4.7.1986, s. 16), sellaisena kuin se on viimeksi muutettuna seuraavalla:

- 31991 L 0692: neuvoston direktiivi 91/692/ETY, annettu 23.12.1991 (EYVL L 377, 31.12.1991, s. 48).

Poiketen siitä, mitä direktiivin 86/280/ETY 3 artiklassa ja liitteessä II säädetään, tiettyjen yhteisön vesiympäristöön päästettyjen vaarallisten aineiden aiheuttamasta pilaantumisesta annetun neuvoston direktiivin 76/464/ETY [6] 1 artiklassa tarkoitettuihin vesiin tapahtuvien kloroformipäästöjen raja-arvoa ei sovelleta Maltassa ennen 30 päivää syyskuuta 2004 Marsan ja Delimaran voimalaitosten osalta, ennen 31 päivää joulukuuta 2004 Ras il-Ħobżin purkupaikan osalta, ennen 31 päivää joulukuuta 2006 Iċ-Ċumnijan purkupaikan osalta ja ennen 31 päivää maaliskuuta 2007 Wied Għammieqin purkupaikan osalta. Lisäksi trikloroetyleenin ja perkloroetyleenin päästöjen raja-arvoja ei sovelleta Maltassa ennen 31 päivää joulukuuta 2004 Ras il-Ħobżin purkupaikan osalta, ennen 31 päivää joulukuuta 2006 Iċ-Ċumnijan purkupaikan osalta ja ennen 31 päivää maaliskuuta 2007 Wied Għammieqin purkupaikan osalta.

3. 31991 L 0271: Neuvoston direktiivi 91/271/ETY, annettu 21 päivänä toukokuuta 1991, yhdyskuntajätevesien käsittelystä (EYVL L 135, 30.5.1991, s. 40), sellaisena kuin se on muutettuna seuraavalla:

- 31998 L 0015: komission direktiivi 98/15/EY, annettu 27.2.1998 (EYVL L 67, 7.3.1998, s. 29).

a) Poiketen siitä, mitä direktiivin 91/271/ETY 3 artiklassa säädetään, yhdyskuntajätevesien keräysjärjestelmiä koskevia vaatimuksia ei sovelleta täysimääräisesti Maltassa ennen 31 päivää lokakuuta 2006 vaan seuraavia välitavoitteita noudattaen:

- liittymispäivään mennessä saavutetaan direktiivinmukaisuus Marsa Landin ja Gozo-Mainin taajamissa, joiden osuus biohajoavasta kokonaiskuormituksesta on 24 prosenttia;

- 30 päivään kesäkuuta 2004 mennessä saavutetaan direktiivinmukaisuus Malta Southin taajamassa, jonka osuus biohajoavasta kokonaiskuormituksesta on 67 prosenttia;

- 31 päivään joulukuuta 2005 mennessä saavutetaan direktiivinmukaisuus Gharb in Gozon ja Nadur in Gozon taajamissa, joiden osuus biohajoavasta kokonaiskuormituksesta on yksi prosentti.

b) Poiketen siitä, mitä direktiivin 91/271/ETY 4 artiklassa säädetään, yhdyskuntajätevesien käsittelyä koskevia vaatimuksia ei sovelleta täysimääräisesti Maltassa ennen 31 päivää maaliskuuta 2007 vaan seuraavia välitavoitteita noudattaen:

- liittymispäivään mennessä saavutetaan direktiivinmukaisuus Marsa Landin taajamassa, jonka osuus biohajoavasta kokonaiskuormituksesta on 19 prosenttia;

- 31 päivään lokakuuta 2004 mennessä saavutetaan direktiivinmukaisuus Gozo-Mainin taajamassa, jonka osuus biohajoavasta kokonaiskuormituksesta on viisi prosenttia;

- 31 päivään joulukuuta 2005 mennessä saavutetaan direktiivinmukaisuus Gharb in Gozon ja Nadur in Gozon taajamissa, joiden osuus biohajoavasta kokonaiskuormituksesta on yksi prosentti;

- 31 päivään lokakuuta 2006 mennessä saavutetaan direktiivinmukaisuus Malta Northin taajamassa, jonka osuus biohajoavasta kokonaiskuormituksesta on kahdeksan prosenttia.

4. 31998 L 0083: Neuvoston direktiivi 98/83/EY, annettu 3 päivänä marraskuuta 1998, ihmisten käyttöön tarkoitetun veden laadusta (EYVL L 330, 5.12.1998, s. 32).

Poiketen siitä, mitä direktiivin 98/83/EY 5 artiklan 2 kohdassa ja 8 artiklassa sekä liitteessä I olevassa B osassa säädetään, fluoridia ja nitraattia koskevia arvoja ei sovelleta Maltassa ennen 31 päivää joulukuuta 2005.

[6] EYVL L 129, 18.5.1976, s. 23. Direktiivi sellaisena kuin se on viimeksi muutettuna direktiivillä 2000/60/EY (EYVL L 327, 22.12.2000, s. 1).

--------------------------------------------------